RESOLUCIÓN do 27 de outubro 2025, da Dirección Xeral de Promoción da Igualdade, pola que se publica a Resolución do 24 de outubro de 2025 que pon fin ao procedemento de concesión das axudas á conciliación da vida persoal, familiar e laboral, por redución da xornada de traballo, como medida de fomento da corresponsabilidade, cofinanciadas pola Unión Europea no marco do programa FSE+ Galicia 2021-2027, e se convocan para o ano 2025 (código de procedemento SI440A).
Consellería de Política Social e Igualdade — III. Outras disposicións — 05/11/2025

No
Diario Oficial de Galicia
núm. 133, do 14 de xullo de 2025, publicouse a Orde do 1 do xullo de 2025 pola que se establecen as bases reguladoras que rexerán axudas á conciliación da vida persoal, familiar e laboral, por redución da xornada de traballo, como medida de fomento da corresponsabilidade, cofinanciadas pola Unión Europea no marco do programa FSE+ Galicia 2021-2027, e se convocan para o ano 2025 (código de procedemento SI440A).
Segundo o establecido nesta orde, estas axudas teñen como finalidade fomentar a asunción, especialmente por parte dos homes, dos dereitos asociados coa corresponsabilidade e coidados. Serán subvencionables as situacións de redución de xornada de traballo para o coidado de fillos e fillas, no período comprendido entre o 1 de agosto de 2024 e o 31 de xullo de 2025, ambos os dous incluídos, das persoas sinaladas como beneficiarias no artigo 5.
Para o financiamento desta convocatoria destinarase un crédito por un importe total de seiscentos dezanove mil novecentos setenta e cinco euros (619.975,00 €), que se imputarán á aplicación orzamentaria 08.07.312G.480.0.
Esta convocatoria está cofinanciada pola Unión Europea nunha porcentaxe do 60 % (371.986,00 €) no marco do programa FSE+ Galicia 2021-2027.
O prazo e a forma de presentación de solicitudes regúlase no artigo 8 da Orde do 1 de xullo de 2025 e no artigo 9 determínase a documentación que se deberá xuntar coa solicitude.
Unha vez revisadas as solicitudes presentadas ao abeiro da dita orde de convocatoria polo órgano encargado da instrución do procedemento, segundo establece o seu artigo 13, así como as emendas feitas, unha vez comprobado que todas cumprían cos requisitos establecidos e coa documentación necesaria, foron remitidas á Comisión de Valoración, órgano creado no artigo 14.
O órgano instrutor, tras a baremación e á vista do informe realizado pola Comisión de Valoración, formulou as propostas de resolución que, como establece o artigo 13, elevou ao órgano competente, a Dirección Xeral de Promoción da Igualdade, que, en virtude da competencia delegada na disposición adicional primeira para resolver os procedementos de concesión, emite a correspondente resolución.
Por tratarse dun procedemento de concorrencia competitiva, e consonte o indicado no artigo 45 da Lei 39/2015, do 1 de outubro, do procedemento administrativo común das administracións públicas, tal como sinala o artigo 16 da Orde do 1 de xullo de 2025, os actos administrativos e a correspondente resolución deste procedemento publicaranse no
Diario Oficial de Galicia
, que producirá os efectos da notificación.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 24 de outubro de 2025, ditada no procedemento SI440A, de axudas á conciliación da vida persoal, familiar e laboral, por redución da xornada de traballo, como medida de fomento da corresponsabilidade, cofinanciadas pola Unión Europea no marco do programa FSE+ Galicia 2021-2027, e que se xunta a esta resolución no anexo.
Segundo. Comunicar que a Resolución do 24 de outubro de 2025 pon fin ao procedemento de concesión das axudas, pon fin á vía administrativa e que contra ela se poderá interpoñer recurso potestativo de reposición, ante o mesmo órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
, ou directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da súa publicación no
Diario Oficial de Galicia
.
Non se pode interpoñer o recurso contencioso-administrativo ata que sexa resolto expresamente ou se produza a desestimación presunta do recurso de reposición interposto.
Santiago de Compostela, 27 de outubro de 2025
Convocatoria: Orde do 1 de xullo de 2025 pola que se establecen as bases reguladoras que rexerán as axudas á conciliación da vida persoal, familiar e laboral, por redución da xornada de traballo, como medida de fomento da corresponsabilidade, cofinanciadas pola Unión Europea no marco do programa FSE+ Galicia 2021-2027, e se convocan para o ano 2025 (código de procedemento SI440A) (DOG núm. 133, do 14 de xullo).
Antecedentes:
Primeiro. A Subdirección Xeral de Promoción da Igualdade comprobou que persoas solicitantes cumprían co establecido no artigo 5, en que se establece quen pode ser beneficiario/a destas axudas, e no artigo 6, que determina os requisitos que deberan cumprir.
Segundo. A Comisión de Valoración encargada do estudo das solicitudes para o outorgamento das subvencións realizou a valoración de todas as solicitudes presentadas por cumpriren cos requisitos previos exixidos e emitiu o seu informe.
No dito informe, e tras a aplicación dos criterios de valoración do artigo 15, determina que, en atención ao financiamento previsto no artigo 3 da Orde do 1 de xullo de 2025 (619.975,00 €) e tendo en conta o sinalado no artigo 7 sobre as contías das axudas, proponse que reciban a axuda 314 expedientes, que queden en lista de espera 14 solicitudes susceptibles de axuda, que non se inclúen na proposta de concesión por se ter esgotado o crédito dispoñible, para seren atendidas no caso de que quedase crédito libre por producirse algunha renuncia ou ben por incremento do crédito orzamentario destinado a estas axudas, e que se deneguen 295 por desistencia expresa, por non cumpriren os requisitos establecidos na convocatoria, ou por non achegar a documentación requirida no prazo establecido, segundo o establecido no artigo 68.2 da Lei 39/2015, do 1 de outubro, do procedemento administrativo común das administracións públicas.
Terceiro. O órgano instrutor, á vista do informe realizado pola comisión do procedemento, e de acordo coa documentación que consta no seu poder, elevou ao órgano competente para resolver a proposta de resolución do 16 de outubro de 2025.
Por todo o anterior, unha vez fiscalizado o gasto de conformidade coa Intervención Delegada, a directora xeral de Promoción da igualdade, en virtude da competencia delegada na disposición adicional primeira para resolver os procedementos de concesión,
Primeiro. Conceder as axudas á conciliación da vida persoal, familiar e laboral como medida de fomento da corresponsabilidade para as persoas traballadoras que se acollan á redución da súa xornada de traballo que se indican no anexo I, como consecuencia da aplicación dos criterios de valoración e prelación previstos no artigo 15 e segundo o establecido no artigo 7 das bases reguladoras (contía das axudas), por un importe total de 619.808,83 €, con cargo á aplicación orzamentaria 08.07.312G.480.0, código de proxecto 2023.00092, dos orzamentos xerais da Comunidade Autónoma de Galicia para 2025.
O importe de financiamento desta convocatoria está cofinanciado pola Unión Europea no marco do programa FSE+ Galicia 2021-2027, nunha porcentaxe do 60 %, no obxectivo político 4: unha Europa máis social e inclusiva, por medio da aplicación do piar europeo de dereitos sociais; prioridade 1: emprego, adaptabilidade, emprendemento e economía social; obxectivo específico ES04.3: promover unha participación equilibrada de xénero no mercado laboral, unhas condicións de traballo iguais e unha mellora do equilibrio entre a vida laboral e a familiar, en particular mediante o acceso a servizos de gardaría accesibles e de atención a persoas dependentes; medida 1.C.02: medidas de fomento da corresponsabilidade en Galicia.
Segundo. Incluír na lista de espera as solicitudes que se indican no anexo II segundo a orde de puntuación e que, de ser o caso, poderán ser atendidas a través do crédito que quede sen comprometer por producirse algunha renuncia ou por un incremento do crédito orzamentario dispoñible destinado a estas axudas. Para estes efectos, poderán realizarse sucesivas propostas de resolución.
Terceiro. Excluír e declarar desistidas as solicitudes que se relacionan no anexo III, con indicación da causa específica, por desistencia expresa, por non cumpriren o requisito de emenda e/ou achega dos documentos preceptivos no prazo establecido, segundo o disposto no artigo 12.1 das bases reguladoras, ou ben por non cumpriren algún dos requisitos establecidos nas referidas bases.
Cuarto. Informar as persoas beneficiarias que figuran no anexo I desta resolución de que a data límite para a presentación da documentación xustificativa necesaria para proceder ao pagamento da subvención é o 23 de decembro de 2025, de acordo co artigo 21.1 das bases reguladoras.
A documentación que se ten que presentar é a seguinte:
a) Anexo III. Solicitude de pagamento da axuda concedida, na cal conste, entre outras, unha declaración complementaria e actualizada das axudas concedidas ou percibidas para a mesma actuación, así como a de estar ao día no cumprimento das obrigas tributarias e fronte á Seguridade Social e non ter pendente de pagamento ningunha outra débeda coa Administración pública da Comunidade Autónoma.
b) Folla asinada de recollida de datos de indicadores de realización e resultado do Programa FSE+ Galicia 2021-2027 co obxecto, entre outros, de acreditar e cumprir os requisitos de información, segundo o previsto no artigo 17 do Regulamento (UE) nº 2021/1057, do 24 de xuño, relativo ao Fondo Social Europeo Plus (FSE+), polo que se deberán realizar actuacións precisas para recoller información suficiente relativa ao desenvolvemento da prestación que permita cumprir os devanditos requisitos. Os datos relativos aos indicadores de realización e de resultados achegaranse, de forma obrigatoria e debidamente asinados, no modelo que figura na páxina web https://igualdade.xunta.gal/
c) No caso de que o período subvencionable sexa superior ao período xustificado no momento de presentar a solicitude de axuda ou na súa emenda, o documento da Tesouraría Xeral da Seguridade Social (IDC, facilitado pola empresa) no cal se acredite a situación de redución de xornada por coidado de fillo/a menor durante o período polo cal se solicita a axuda. No caso de pertencer a sistemas de previsión social distintos ao da Seguridade Social (Muface, Isfas, Muxexu, etc.), certificación en que se acredite a referida situación, en papel oficial do organismo que emite o certificado debidamente selado e coa identificación da persoa responsable que certifica.
Quinto. A falta de presentación da xustificación no prazo establecido comportará a perda do dereito ao cobramento total ou parcial da subvención, a exixencia do reintegro e as demais responsabilidades establecidas na Lei de subvencións de Galicia, segundo o disposto no artigo 45.2 do Decreto 11/2009, do 8 de xaneiro.
No caso de que a xustificación sexa incorrecta e/ou incompleta, requirirase a persoa beneficiaria para que corrixa os erros ou defectos observados e/ou achegue os documentos solicitados no prazo de dez (10) días hábiles, e advírtese que, de non o facer, se procederá, logo de resolución, á revogación da subvención e, de ser o caso, ao reintegro da contía percibida e á exixencia dos xuros de demora.
No caso de que non se xustifique a situación de redución de xornada na totalidade do período subvencionado, a subvención reducirase proporcionalmente.
Sexto. A aceptación da subvención implicará cumprir cos requisitos e deberes exixidos nos artigos 10 e 11 da Lei 9/2007, do 13 de xullo, de subvencións de Galicia, e coas obrigas establecidas no artigo 22 das bases reguladoras.
Sétimo. Notificarlles ás persoas interesadas esta resolución, de acordo co disposto na Lei 39/2015, do 1 de outubro, do procedemento administrativo común das administracións públicas.
Esta resolución pon fin á vía administrativa e contra ela poderán interpoñerse os seguintes recursos, sen prexuízo de que as persoas interesadas poidan exercer calquera outro que proceda en dereito. O recurso potestativo de reposición no prazo dun mes, contado a partir do día seguinte ao da súa publicación no
Diario Oficial de Galicia
, ante o mesmo órgano que a ditou, de acordo co previsto nos artigos 123 e 124 da Lei 39/2015, do 1 de outubro, ou ben directamente o recurso contencioso-administrativo, ante a orde xurisdicional competente, de conformidade co establecido no artigo 46 da Lei 29/1998, do 13 de xullo, no prazo de dous meses contados desde o día seguinte ao da súa publicación no
Diario Oficial de Galicia
.
Non se poderá interpoñer o recurso contencioso-administrativo ata que sexa resolto expresamente ou se produza a desestimación presunta do recurso de reposición interposto.
Santiago de Compostela, 27 de outubro de 2025. A conselleira de Política Social e Igualdade. P.D. (Disposición adicional primeira da Orde do 1.7.2025; DOG núm. 133, do 14 de xullo). María Quintiana Pérez, directora xeral de Promoción da Igualdade.
(1) Axustado ao máximo do custo unitario máis beneficioso (artigo 7 BBRR)